પીએસઓ ધર્મેન્દ્રસિંહ જાડેજાએ આદીપુરમાં સર્વે નંબર 94 માં આવેલી સિધ્ધેશ્વર પાર્ક સોસાયટીના મકાન નંબર 163માં રહેતા વિજય ઉર્ફે કનૈયા લક્ષ્મણદાસ દામાએ નોંધાવેલી ફરિયાદને ટાંકીને જણાવ્યું હતું કે, શનિવારે સવારે પુત્રીને એક્ટિવા પર સ્કુલ મુકવા જઇ રહ્યો હતો ત્યારે પુરપાટ જઇ રહેલી જીજે-12-બીઆર-9279 નંબરની ઇનોવા કાર ચાલકે ટક્કર મારી હતી જેમાં ફંગોળાઇને રોડ પર પડતાં વિજયભાઇને ફ્રેક્ચર સહીતની ઇજાઓ તેમજ તેમની પુત્રીને છોલછાંભ જેવી ઇજાઓ પહોંચી હતી. ઇજાગ્રસ્તોને હોસ્પીટલમાં ખસેડાયા હતા. અકસ્માત સર્જનાર અકસ્માતને અંજામ આપી નાસી ગયો હતો.